

สถานการณ์ด้านแรงงานมีการเคลื่อนไหวเปลี่ยนแปลงตลอดตามสภาพการณ์ต่าง ๆ ที่เกิดขึ้น เช่น เศรษฐกิจ สังคม และการเมือง รวมถึงการเปลี่ยนแปลงทางเทคโนโลยีการผลิต ต้นทุนการผลิต ฤดูกาล ทัศนคติทั้งของฝ่ายนายจ้างและผู้ใช้แรงงาน ซึ่งสิ่งเหล่านี้เป็นปัจจัยที่นำไปสู่การเปลี่ยนแปลงของภาวะด้านแรงงาน การจ้างงาน การเคลื่อนย้ายแรงงาน ฝีมือแรงงาน มาตรฐานแรงงานฯลฯ ดังนั้นการกำหนดตัวชี้วัดภาวะแรงงานจึงทำให้ทุกกลุ่ม ทั้งนายจ้าง ลูกจ้าง องค์กรต่างๆ ทั้งภาครัฐและเอกชน ทราบความเคลื่อนไหวหรือการเปลี่ยนแปลงของสถานการณ์ด้านแรงงาน รวมทั้งทำให้สามารถวิเคราะห์ถึงสาเหตุของปัญหา รวมถึงการคาดการณ์และวางแผนการทำงานต่อไปได้ สำนักงานแรงงานจังหวัดอุบลราชธานีจึงขอนำเสนอตัวชี้วัดภาวะแรงงาน ไตรมาส 1 ปี 2560 (เดือนมกราคม – มีนาคม) ตามลำดับดังนี้

**1) อัตรากำลังแรงงานในจังหวัดอุบลราชธานี**

อัตราการมีส่วนร่วมในกำลังแรงงานเป็นตัวชี้วัดที่แสดงให้เห็นถึงสภาพกำลังแรงงาน ในตลาดแรงงานของจังหวัดอุบลราชธานี เทียบกับประชากรวัยแรงงานทั้งหมด ซึ่งคำนวณจากกำลังแรงงานในจังหวัดรวม 3 กลุ่ม ได้แก่ กลุ่มผู้มีงานทำ ผู้ว่างงาน และผู้รอฤดูกาล เทียบกับประชากรที่มีอายุ 15 ปีขึ้นไป ในจังหวัดอุบลราชธานี จะพบว่าในไตรมาส 1 ปี 2560 อัตราการมีส่วนร่วมในกำลังแรงงานจังหวัดอุบลราชธานีมีอัตราร้อยละ **63.04** ลดลงจากไตรมาสที่แล้ว ร้อยละ **6.23** และเมื่อเปรียบเทียบกับไตรมาสเดียวกันของ ปีที่ผ่านมาลดลง ร้อยละ **7.24** ซึ่งอัตราการมีส่วนร่วมในกำลังแรงงานแสดงให้เห็นว่าในจำนวนประชากรที่มีอายุ 15 ปี ขึ้นไปของจังหวัดอุบลราชธานี 100 คน เป็นผู้อยู่ในกำลังแรงงานประมาณ **63 คน**

**แผนภูมิ 1 อัตราการมีส่วนร่วมในกำลังแรงงานจังหวัดอุบลราชธานี**

**ร้อยละ**

**ไตรมาส**

**2) อัตราการมีงานทำ**

อัตราการมีงานทำต่อกำลังแรงงานเป็นตัวชี้วัดที่แสดงให้เห็นถึงภาวะการมีงานทำในตลาดแรงงานของจังหวัดอุบลราชธานีว่ามีสัดส่วนเป็นอย่างไร ซึ่งอัตราการมีงานทำของประชากรที่มีอายุ 15 ปีขึ้นไปของจังหวัด เท่ากับ 60.81 แยกเป็นผู้มีงานทำในภาคเกษตรและนอกภาคเกษตร สำหรับอัตราการมีงานทำในภาคเกษตรของจังหวัด ซึ่งในไตรมาส 1 ปี 2560 มีอัตราร้อยละ **44.33** ลดลงจากไตรมาสที่แล้ว ร้อยละ **16.81** และเมื่อเปรียบเทียบกับไตรมาสเดียวกันของปีที่ผ่านมา พบว่าเพิ่มขึ้น ร้อยละ **4.71** ส่วนอัตราการมีงานทำนอกภาคเกษตร ในไตรมาสนี้ มีอัตราร้อยละ **55.67** เพิ่มขึ้นจากไตรมาสที่แล้ว ร้อยละ **19.18** และเมื่อเทียบกับไตรมาสเดียวกันของปีที่ผ่านมา เพิ่มขึ้น ร้อยละ **1.81** ซึ่งอัตราผู้มีงานทำในจังหวัดดังกล่าว แสดงให้เห็นว่าผู้มีงานทำ 100 คนจะเป็นผู้มีงานทำในภาคเกษตร 44 คน และทำงานนอกภาคการเกษตร 56 คน

**แผนภูมิ 2 อัตราการมีงานทำใน/นอกภาคเกษตรจังหวัดอุบลราชธานี**

**x 100**

**ที่มา : สำนักงานแรงงานจังหวัดอุบลราชธานี**

**หมายเหตุ : อัตราการจ้างงานใน/นอกภาคเกษตรในจังหวัด = ผู้มีงานทำใน/นอกภาคเกษตรในจังหวัด**

**ผู้มีงานทำในจังหวัด**

อัตราการมีงานทำ เฉพาะในส่วนภาคอุตสาหกรรมการผลิต โดยคำนวณจากจำนวนผู้มีงานทำ ในภาคอุตสาหกรรมการผลิตเปรียบเทียบกับจำนวนผู้มีงานทำนอกภาคเกษตรทั้งหมดจะพบว่า อัตราการจ้างงาน ในภาคการผลิต ไตรมาส 1 ปี 2560 เท่ากับร้อยละ **15.84** โดยมีอัตราเพิ่มขึ้นจากไตรมาสที่แล้ว ร้อยละ **26.52** และเมื่อเปรียบเทียบกับไตรมาสเดียวกับของปีที่ผ่านมา พบว่า มีอัตราเพิ่มขึ้น ร้อยละ **15.45** ซึ่งจากตัวเลขอัตราการจ้างงานในภาคการผลิตดังกล่าวทำให้ทราบว่าในจำนวนผู้ทำงานนอกภาคการเกษตร 100 คน เป็นผู้ทำงานในภาคการผลิต 15-16 คน ปรากฏดังรายละเอียดแผนภูมิ 3

**แผนภูมิ 3 อัตราการมีงานทำในอุตสาหกรรมการผลิตจังหวัดอุบลราชธานี**

**x 100**

**ที่มา : สำนักงานแรงงานจังหวัดอุบลราชธานี**

**หมายเหตุ : อัตราการมีงานทำในอุตสาหกรรมการผลิตจังหวัด = ผู้มีงานทำในภาคอุตสาหกรรมการผลิตในจังหวัด**

**ผู้มีงานทำในจังหวัด**

โดยสรุปในภาพรวมจะพบว่าอัตราการมีงานทำหรือการมีส่วนร่วมในกำลังแรงงานของจังหวัดอุบลราชธานีจะมีลักษณะการเคลื่อนย้ายแรงงานแบบเป็นวัฏจักรหรือวงจร ทั้งนี้เพราะพื้นที่จังหวัดเป็นเขตเกษตรกรรม ประชากรซึ่งเป็นกำลังแรงงานของจังหวัดจะอาศัยอยู่ในภาคส่วนของเกษตรกรรมเพื่อช่วยครัวเรือนในการทำการเกษตรเป็นส่วนใหญ่ เมื่อหมดฤดูเก็บเกี่ยวผลผลิตก็จะเคลื่อนย้ายไปหางานทำในภาคอุตสาหกรรมของจังหวัดและในจังหวัดอื่น ๆ และจะเคลื่อนย้ายกลับมาภาคเกษตรกรรมอีกครั้งในฤดูเพาะปลูก วนเวียนในลักษณะเช่นนี้อย่างเป็นวัฏจักรทุกปี จึงอาจส่งผลต่อการขาดแคลนแรงงานในบางฤดูกาล

**3) อัตราการว่างงาน**

การศึกษาอัตราการว่างงานในปีที่ผ่านมาจะพบว่าอัตราว่างงานของจังหวัดอุบลราชธานี แต่ละไตรมาสจะปรับตัวสูงขึ้นและลดลงตามปัจจัยในเรื่องฤดูกาล เนื่องจากจังหวัดอุบลราชธานี ในไตรมาส 1 ของทุกปีเป็นช่วงฤดูเก็บเกี่ยว ส่งผลให้แรงงานในภาคเกษตรว่างงานลดลง ประกอบกับกำลังแรงงานใหม่ที่สำเร็จการศึกษาเริ่มเข้าสู่ตลาดแรงงานในไตรมาสที่ผ่านมาได้รับการบรรจุและมีงานทำ จึงเป็นปัจจัยที่มีผลต่ออัตราการว่างงานที่ลดลง ดังนั้นอัตราการว่างงานจึงเป็นเครื่องชี้วัดที่เกี่ยวข้องกับปัจจัยฤดูกาล นอกจากนี้อัตราการว่างงานจะเกี่ยวข้องกับภาวะเศรษฐกิจและพื้นที่ กล่าวคือ แรงงานจะมีการเคลื่อนย้ายสู่ภาคเกษตรในไตรมาสที่เป็นฤดูเพาะปลูก จังหวัดอุบลราชธานีเป็นพื้นที่การเกษตรจึงทำให้มีอัตราว่างงานต่ำ

สำหรับอัตราว่างงานในจังหวัดอุบลราชธานี ไตรมาส 1 ปี 2560 มีอัตราการว่างงาน ร้อยละ 2.85เพิ่มขึ้นจากไตรมาสที่แล้ว ร้อยละ **227.59** จะเห็นได้ว่าจำนวนผู้ว่างานในไตรมาสนี้เพิ่มขึ้นจากไตรมาสที่ผ่านมาอย่างมาก ส่วนหนึ่งเป็นเพราะกำลังแรงงานที่ทำงานที่เดินทางไปทำงานในต่างถิ่นเดินกลับมาและยังไม่ได้ทำงาน อีกปัจจัยเป็นเพราะจำนวนนักศึกษาที่จบใหม่ในปีการศึกษานี้ยังไม่ได้เข้าทำงานในสถานประกอบการ ซึ่งจากตัวเลขอัตราการว่างงานดังกล่าวแสดงให้เห็นว่าในจำนวนประชากรผู้อยู่ในกำลังแรงงาน รวม 100 คน จะมีผู้ว่างงานอยู่ 2-3 คน ตามรายละเอียด ในแผนภูมิต่อไปนี้

**แผนภูมิ 4 อัตราการว่างงานจังหวัดอุบลราชธานี**

**ที่มา : สำนักงานสถิติจังหวัดอุบลราชธานี**

x 100

หมายเหตุ : อัตราการว่างงานในจังหวัด = จำนวนผู้ว่างงานจังหวัด

กำลังแรงงานในจังหวัด

**4) อัตราการบรรจุงาน**

อัตราการบรรจุงานในแต่ละไตรมาสนั้น เป็นตัวชี้วัดที่แสดงให้เห็นถึงการเคลื่อนไหวของภาวการณ์ด้านแรงงาน ซึ่งสามารถศึกษาวิเคราะห์กับจำนวนตำแหน่งงานว่างและจำนวนผู้สมัครงาน โดยเมื่อวิเคราะห์จำนวนการบรรจุงานกับจำนวนตำแหน่งงานว่างในจังหวัดอุบลราชธานี พบว่า อัตราการบรรจุงานต่อตำแหน่งงานว่างไตรมาส 1 ปี 2560 มีอัตราร้อยละ **106.65** โดยมีอัตราเพิ่มขึ้นจากไตรมาสที่แล้ว ร้อยละ **23.07** เมื่อเปรียบเทียบกับไตรมาสเดียวกันของปีที่ผ่านมา พบว่า เพิ่มขึ้น ร้อยละ **265.74** ซึ่งจากตัวเลขอัตราการบรรจุงานต่อตำแหน่งงานว่างดังกล่าวพบว่า ผู้ได้รับการบรรจุบางคนได้ขึ้นทะเบียนว่างงานไว้และได้รับการบรรจุในไตรมาสนี้ ดังประกอบในแผนภูมิที่ 8 หน้า 26 สำหรับอัตราการบรรจุงานต่อผู้สมัครงานในไตรมาสนี้ มีอัตราร้อยละ **52.22** ลดลงจากไตรมาสที่แล้ว ร้อยละ **15.72** และเมื่อนำไปเปรียบเทียบกับไตรมาสเดียวกันของปีที่ผ่านมาพบว่า เพิ่มขึ้น ร้อยละ **46.64**

**แผนภูมิ 5 อัตราการบรรจุงานต่อผู้สมัครงาน/ตำแหน่งงานว่างในจังหวัดอุบลราชธานี**

**x 100**

**x 100**

**หมายเหตุ : 1. อัตราการบรรจุงานต่อผู้สมัครงานจังหวัดอุบลฯ. = ผู้ได้รับการบรรจุงานในจังหวัด**

**ต่อ ผู้สมัครงานในจังหวัด**

**2. อัตราการบรรจุงานต่อตำแหน่งงานว่างจังหวัดอุบลฯ = ผู้ได้รับการบรรจุงานในจังหวัด**

**ต่อ ตำแหน่งงานว่างในจังหวัด**

**ที่มา : สำนักงานจัดหางานจังหวัดอุบลราชธานี**

**5 ) อัตราการปฏิบัติไม่ถูกต้องตามกฎหมายคุ้มครองแรงงานและกฎหมาย**

**ความปลอดภัยในการทำงานของสถานประกอบการ**

อัตราการปฏิบัติไม่ถูกต้องตามกฎหมายคุ้มครองแรงงาน สถานประกอบกิจการเป็นตัวบ่งบอกตัวหนึ่งที่แสดงให้เห็นถึงภาวการณ์ด้านแรงงาน หากนายจ้างไม่ปฏิบัติตามกฎหมายสูงย่อมส่งผลกระทบต่อความเป็นอยู่ของลูกจ้าง ผู้ใช้แรงงานและส่งผลถึงคุณภาพชีวิตของผู้ใช้แรงงานตามมา ซึ่งพบว่าอัตราการปฏิบัติไม่ถูกต้องตามกฎหมายคุ้มครองแรงงานของสถานประกอบการในจังหวัดต่อจำนวนสถานประกอบการที่ผ่านการตรวจทั้งหมดของจังหวัดอุบลราชธานี ซึ่งในไตรมาส 1 ปี 2560 มีการตรวจแรงงานในสถานประกอบกิจการทั้งหมด **168** แห่ง ซึ่งสถานประกอบกิจการทั้งหมดปฏิบัติถูกต้อง ส่วนการตรวจความปลอดภัยในการทำงานทั้งหมดจำนวน **77 แห่ง** พบว่ามีสถานประกอบการปฏิบัติไม่ถูกต้องตามกฎหมายความปลอดภัยจำนวน **44** แห่ง โดยได้ออกคำสั่งให้ปรับปรุง เพื่อความปลอดภัย และอาชีวอนามัย คุณภาพชีวิตที่ดีของลูกจ้าง

**6) อัตราการเกิดข้อพิพาทแรงงาน/ข้อขัดแย้งในสถานประกอบการ**

การเกิดข้อพิพาทแรงงานและข้อขัดแย้งในสถานประกอบการ เป็นตัวชี้วัดที่แสดงถึงความสัมพันธ์ระหว่างนายจ้างและลูกจ้างการเปลี่ยนแปลงของอัตราการเกิดข้อพิพาทแรงงานจะแสดงให้เห็นถึงทิศทางความสัมพันธ์ระหว่างนายจ้าง และลูกจ้างว่ามีทิศทางหรือแนวโน้มไปในทางใด การเกิดข้อพิพาทแรงงานนั้นมีผลมาจากการที่ลูกจ้างได้แจ้งข้อเรียกร้องต่อนายจ้าง และหากไม่สามารถยุติหรือตกลงกันได้ก็จะเกิดเป็นข้อพิพาทแรงงานขึ้น สำนักงานสวัสดิการและคุ้มครองแรงงานจังหวัดอุบลราชธานีได้แจ้งว่าในไตรมาส 1 ปี 2560 ไม่พบอัตราการเกิดข้อพิพาทแรงงานในจังหวัดซึ่งอาจแสดงให้เห็นว่าความสัมพันธ์ ระหว่างนายจ้างและลูกจ้างในระดับจังหวัดอยู่ในขั้นดีมาก สำหรับข้อขัดแย้งในสถานประกอบการระหว่างนายจ้างและลูกจ้างก็เช่นเดียวกันที่ไม่พบว่ามีอัตราการเกิดข้อพิพาทแรงงานตามกฎหมายแรงงาน ซึ่งเป็นตัวชี้วัดหนึ่งที่บ่งบอกถึงความสัมพันธ์ระหว่างนายจ้างและลูกจ้างได้ อย่างไรก็ตามสำนักงานสวัสดิการและคุ้มครองแรงงานจังหวัดได้มีการดำเนินการตรวจเยี่ยมสถานประกอบการพร้อมทั้งให้คำแนะนำ ให้คำปรึกษารวมถึงการส่งเสริมการสร้างความสัมพันธ์ที่ดีระหว่างนายจ้างและลูกจ้างอยู่เสมอ ๆ

**7) อัตราแรงงานที่เป็นผู้ประกันตน**

อัตราแรงงานที่เป็นผู้ประกันตนคิดจากจำนวนผู้ประกันตนของกองทุนประกันสังคมตามมาตรา 33 , 39 และ 40 ต่อจำนวนผู้มีงานทำของสำนักงานสถิติแห่งชาติ ไตรมาส 1 ปี 2559 อัตราร้อยละ **13.56** อัตราเปลี่ยนแปลง**เพิ่มขึ้น**จากไตรมาสที่แล้ว ร้อยละ 10.33 ทั้งนี้ สำนักงานประกันสังคมได้ขยายความคุ้มครองไปสู่กลุ่มผู้ใช้แรงงานนอกระบบเพื่อจูงใจให้ผู้ใช้แรงงานเข้ามาอยู่ในระบบประกันสังคม เพื่อนำไปสู่การมีหลักประกันความมั่นคงในชีวิตเพิ่มมากขึ้น จึงทำให้อัตราแรงงานที่เป็นผู้ประกันตนมีแนวโน้มเพิ่มขึ้นเรื่อย ๆ จากไตรมาสที่ 1/2558 ซึ่งจากตัวเลขดังกล่าวแสดงให้เห็นว่าในจำนวนผู้มีงานทำ 100 คน มีผู้ที่อยู่ในระบบประกันสังคมที่ได้รับสวัสดิการจากรัฐเพียง 14 คน เท่านั้น (ดังแผนภูมิ 6)

**แผนภูมิ 6 อัตราแรงงานที่เป็นผู้ประกันตนในจังหวัดอุบลราชธานี**

**X 100**

**ที่มา : สำนักงานประกันสังคมจังหวัดอุบลราชธานี**

**หมายเหตุ : \* อัตราแรงงานที่เป็นผู้ประกันตนในจังหวัด = จำนวนผู้ประกันตนมาตรา 33,39,40 ในจังหวัด**

**จำนวนผู้มีงานทำในจังหวัด**