

***สถานการณ์ด้านเศรษฐกิจและแรงงาน***

***ไตรมาส 1 ปี 2560 มีรายละเอียดสรุปได้ดังนี้***

**สภาพเศรษฐกิจ**

ผลิตภัณฑ์มวลรวมจังหวัดอุบลราชธานี (GPP) จังหวัดอุบลราชธานีแบบ Bottom up ปี 2558 มีมูลค่าเพิ่ม ณ ราคาประจำปี เท่ากับ 176,013 ล้านบาท ขยายตัวร้อยละ 4.0 เมื่อเทียบกับ ปี 2557 สาขาการผลิตที่สำคัญ คือ สาขาการขายส่ง ขายปลีกฯ สาขาอุตสาหกรรม สาขาเกษตรกรรมฯ และสาขาอสังหาริมทรัพย์ฯ ตามลำดับ

**สภาพเศรษฐกิจจังหวัด**

ภาวะเศรษฐกิจโดยรวมของจังหวัดอุบลราชธานีเดือนมีนาคม 2560 ขยายตัว 4.98 เป็นผลมาจากมูลค่าในจังหวัดเพิ่มขึ้นค่อนข้างสอดคล้องกับจำนวนนักท่องเที่ยวรวมที่เพิ่มขึ้น รวมทั้งมูลค่าการค้าชายแดนเพิ่มขึ้นจากการนำเข้ามันสำปะหลัง ขณะที่ผลผลิตภาคเกษตรมีปริมาณลดลงด้านอุปสงค์ขยายตัวร้อยละ 4.81 พิจารณาจาก การใช้จ่ายภาครัฐ หดตัวร้อยละ 27.28 จากการเบิกจ่าย งบลงทุนลดลง และการลงทุนภาคเอกชน ขยายตัวร้อยละ 0.42 จากจำนวนธุรกิจ จดทะเบียนธุรกิจใหม่เพิ่มขึ้น ส่วนการค้าชายแดน มีมูลค่า 2,087.61 ล้านบาท มูลค่าการนำเข้า 798.35 ล้านบาท มูลค่าส่งออก 1,289.26 ล้านบาท และการบริโภคภาคเอกชน ขยายตัวร้อยละ 0.20 จาก ภาษีมูลค่าเพิ่มรถจักรยานยนต์ จดทะเบียนใหม่และปริมาณการใช้ไฟฟ้าครัวเรือนเพิ่มขึ้น ในขณะที่ ด้านอุปทาน ขยายตัวร้อยละ 5.26 พิจารณาจาก ภาคการเกษตรมีผลผลิตพืช และประมงเพิ่มขึ้น ด้านการท่องเที่ยวจะมีจำนวนนักท่องเที่ยวรวมเพิ่มขึ้น และภาคอุตสาหกรรม ยังคงขยายตัวต่อเนื่อง โดยขยายตัวร้อยละ 1.80 จากการเพิ่มขึ้นของปริมาณการใช้ไฟฟ้าภาคอุตสาหกรรม สำหรับ เสถียรภาพทางเศรษฐกิจ การจ้างงานในระบบประกันสังคม เพิ่มขึ้นร้อยละ 0.68 ในขณะที่ ด้านการเงิน ปริมาณเงินฝากเพิ่มขึ้นร้อยละ 3.68 ปริมาณสินเชื่อเพิ่มขึ้นร้อยละ 0.78 และอัตราเงินเฟ้อ เพิ่มขึ้น ร้อยละ 0.9

**ดัชนีราคาผู้บริโภคจังหวัดอุบลราชธานี**

ดัชนีราคาผู้บริโภคจังหวัดอุบลราชธานี เดือน**มีนาคม 2560** เท่ากับ **100.4** เมื่อเทียบกับ**เดือนกุมภาพันธ์ 2560** ลดลงเล็กน้อย ร้อยละ **0.6** สาเหตุหลักมาจากการปรับตัวลดลงของดัชนีราคาหมวดอาหารและเครื่องดื่มไม่มีแอลกอฮอล์ ลดลงร้อยละ 0.6 (เป็นผลมาจากราคาข้าว แป้งและผลิตภัณฑ์จากแป้ง ลดลงร้อยละ 0.9 ราคาไข่และผลิตภัณฑ์นม ลดลงร้อยละ 1.8 ราคาผักและผลไม้ ลดลงร้อยละ 3.8) ราคาสินค้าหมวดอื่นๆ ที่ไม่ใช่อาหารและเครื่องดื่ม ลดลงร้อยละ 0.5 (เป็นผลจากดัชนีราคาน้ำมันเชื้อเพลิง ลดลงร้อยละ 3.8) **เทียบกับเดือนมีนาคม 2559** สูงขึ้น ร้อยละ 0.9 สาเหตุหลักมาจากการปรับตัวสูงขึ้นของดัชนีราคาหมวดอาหารและเครื่องดื่มไม่มีแอลกอฮอล์ สูงขึ้นร้อยละ 0.4 (จากราคาเนื้อสัตว์ เป็ด ไก่ และสัตว์น้ำ สูงขึ้นร้อยละ 1.6 ราคาหมวดยาสูบและเครื่องดื่มมีแอลกอฮอล์ สูงขึ้นร้อยละ 1.2) **เฉลี่ยระยะ 3 เดือน ปี 2560** เท่ากับ 100.8 สูงขึ้น ร้อยละ 1.5 สาเหตุหลักมาจากดัชนีราคาหมวดอาหารและเครื่องดื่มไม่มีแอลกอฮอล์ สูงขึ้นร้อยละ 0.8 (เป็นผลมาจากราคาเนื้อสัตว์ เป็ด ไก่ และสัตว์น้ำ สูงขึ้นร้อยละ 1.6 ราคาผักและผลไม้ สูงขึ้นร้อยละ 0.7 และราคาหมวดยาสูบและเครื่องดื่มมีแอลกอฮอล์ สูงขึ้นร้อยละ 6.7) ราคาสินค้าหมวดอื่นๆ ไม่ใช่อาหารและเครื่องดื่ม สูงขึ้นร้อยละ 1.9 (เป็นผลมาจากราคาน้ำมันเชื้อเพลิง สูงขึ้นร้อยละ 19.6)

**การจดทะเบียนของนิติบุคคลตั้งใหม่**

ในไตรมาสที่ 1 ปี 2560 การจดทะเบียนนิติบุคคลจัดตั้งใหม่ มีจำนวน **149 แห่ง** (แยกเป็นบริษัทจำกัด **70 แห่ง** ห้างหุ้นส่วนจำกัด **109 แห่ง**) มีทุนจดทะเบียนธุรกิจนิติบุคคลใหม่ **450.09 ล้านบาท** ธุรกิจจดทะเบียนนิติบุคคลใหม่ส่วนใหญ่เป็นธุรกิจการก่อสร้างและการขายส่งขายปลีก การซ่อมยานยนต์และจักรยานยนต์

ส่วนธุรกิจที่แจ้งเลิกกิจการในไตรมาสนี้มีจำนวน **21 ราย** มีทุนจดทะเบียนธุรกิจนิติบุคคลที่แจ้งเลิกกิจการ **34.70 ล้านบาท** ซึ่งส่วนใหญ่เป็นธุรกิจขายปลีก ขายส่ง

**การลงทุนอุตสาหกรรม**

ไตรมาส 1 ปี 2560 (มกราคม – มีนาคม) มีผู้ประกอบการขออนุญาตจดทะเบียนโรงงานอุตสาหกรรมในจังหวัดอุบลราชธานี จำนวน **11 โรงงาน** ส่วนใหญ่เป็นประเภทการผลิต มีทุนจดทะเบียน จำนวน **105.92 ล้านบาท** การจ้างแรงงาน จำนวน **98 คน**

**สถานการณ์ด้านแรงงาน**



**ประชากรและกำลังแรงงาน**

ไตรมาส 1 ปี 2560 (มกราคม-มีนาคม) จังหวัดอุบลราชธานีมีประชากร จำนวน **1,863,980 คน** ประชากรอายุ 15 ปีขึ้นไป จำนวน **1,357,236 คน** โดยแบ่งเป็นประชากรเพศชาย จำนวน **658,311 คน** (ร้อยละ 48.50) ประชากรเพศหญิง จำนวน **698,925 คน** (ร้อยละ 51.50) **กำลังแรงงาน**จำนวน **855,653 คน** โดยจำแนกเป็นผู้มีงานทำ จำนวน **825,385 คน** (ร้อยละ 96.46 ของผู้อยู่ในกำลังแรงงานทั้งหมด) ขณะที่เป็นผู้ว่างงาน จำนวน **24,401 คน** (ร้อยละ 1.8 ของผู้อยู่ในกำลังแรงงาน) และมีกำลังแรงงานที่รอฤดูกาล จำนวน **5,867 คน** (ร้อยละ 0.69) ซึ่งหากพิจารณาจำนวนผู้มีงานทำในไตรมาสนี้ พบว่ามีจำนวน**ลดลง**จากไตรมาสที่แล้ว ร้อยละ 8.68 สาเหตุเนื่องจากมีกำลังแรงงานที่เดินทางกลับภูมิลำเนาแล้วยังไม่ได้ทำงาน อีกปัจจัยหนึ่งก็คือ จำนวนผู้จบการศึกษาในปีการศึกษานี้ซึ่งยังไม่ได้ทำงานทำให้ผู้ว่างงานในไตรมาสนี้ **เพิ่มขึ้น** ร้อยละ 206.39

**การมีงานทำ**

**ผู้มีงานทำ** จำนวน **825,385 คน** พบว่าทำงานในภาคเกษตรกรรม **365,891 คน** (ร้อยละ 44.33 ของผู้มีงานทำทั้งหมด) ลดลงจาก ไตรมาสเดียวกันของปีที่ผ่านมา ร้อยละ **12.98** (ไตรมาส 1 ปี 2559 มีผู้ทำงานในภาคเกษตรกรรม 420,456 คน) และเมื่อเปรียบเทียบกับไตรมาสที่ผ่านมา ลดลง ร้อยละ **24.03** (ไตรมาส 4 ปี 2559 มีผู้ทำงานในภาคเกษตรกรรม จำนวน 481,613 คน) ผู้ที่ทำงานนอกภาคเกษตรกรรม จำนวน **459,494 คน** (ร้อยละ 55.67 ของผู้มีงานทำทั้งหมด) ลดลงจากไตรมาสเดียวกันของปีที่ผ่านมา ร้อยละ **4.95** (ไตรมาส 1 ปี 2559 ผู้ทำงานนอกภาคเกษตรกรรม จำนวน 483,411) และเมื่อเปรียบเทียบกับไตรมาสที่ผ่านมาพบว่า เพิ่มขึ้นจากไตรมาสที่แล้ว ร้อยละ **8.84** (ไตรมาส 4 ปี 2559 มีผู้ทำงานนอกภาคเกษตรกรรม จำนวน 422,187 คน) โดยกลุ่มผู้ทำงานนอกภาคเกษตรกรรมแบ่งตามสาขาอาชีพดังนี้

**1)** สาขาการขายส่ง การขายปลีก การซ่อมแซม ยานยนต์ รถจักรยานยนต์ มากที่สุด จำนวน **142,469 คน** (ร้อยละ 31.01 ของผู้ทำงานนอกภาคเกษตรกรรมทั้งหมด) **2)** สาขาการผลิต จำนวน **72,776 คน** (ร้อยละ 15.84) **3)** การก่อสร้าง จำนวน **59,578 คน** (ร้อยละ 7.22) **4)** สาขา การบริหารราชการ การป้องกันประเทศและการประกันสังคมภาคบังคับ จำนวน **40,713 คน** (ร้อยละ 4.93) **5)** กิจกรรมโรงแรมและอาหาร จำนวน **35,963 คน** (ร้อยละ 4.35)

**การว่างงานในจังหวัดอุบลราชธานี**

จังหวัดอุบลราชธานีมีผู้ว่างงาน จำนวน **24,401 คน** โดยมีสัดส่วนของ ผู้ว่างงาน ร้อยละ **2.85** ต่อกำลังแรงงานในจังหวัด (ร้อยละ **1.80** ของประชากร อายุ 15 ปี ขึ้นไป) เมื่อเทียบกับ ไตรมาสเดียวกันของปีที่ผ่านมาจะมีอัตราการว่างงาน**เพิ่มขึ้น**ร้อยละ **120.03** (ไตรมาส 1 ปี 2559 มีจำนวนผู้ว่างงาน 11,090 คน) เมื่อเปรียบเทียบกับไตรมาสที่ผ่านมา พบว่า **เพิ่มขึ้น** ร้อยละ **206.39** (ไตรมาส 4 ปี 2559 มีผู้ว่างงาน จำนวน 7,964 คน) *สาเหตุที่ทำให้จำนวนผู้ว่างงานเพิ่มขึ้นส่วนหนึ่งเป็นเพราะในช่วงไตรมาสนี้เป็นช่วงรอฤดูกาลเพาะปลูก อีกส่วนหนึ่งเป็นผลมาจากการที่กำลังแรงงานที่ไปทำงานต่างถิ่นได้เดินทางกลับภูมิลำเนาโดยที่ยังไม่ได้ทำงาน นอกจากนี้ยังมีนักศึกษาที่จบการศึกษาใหม่จำนวนมาก* เมื่อพิจารณาตามเพศ ผู้ว่างงานใน ไตรมาสนี้ แยกเป็นเพศชาย จำนวน **18,198 คน** (ร้อยละ 2.76 ของประชากรเพศชายผู้มีอายุ 15 ปีขึ้นไป) และ เพศหญิง จำนวน **6,202 คน** (ร้อยละ 0.89 ของประชากรเพศหญิงผู้มีอายุ 15 ปี ขึ้นไป)

**อัตราการว่างงานในจังหวัดอุบลราชธานี**

**ไตรมาส 1 ปี 2559 – ไตรมาส 1 ปี 2560**

ที่มา : สำนักงานสถิติจังหวัดอุบลราชธานี

**การบริการจัดหางานในประเทศ**

การจัดหางานในประเทศโดยสำนักงานจัดหางานจังหวัดอุบลราชธานี พบว่า **ตำแหน่งงานว่าง**ที่แจ้งผ่านสำนักงานจัดหางานจังหวัดอุบลราชธานี จำนวน **541 อัตรา** **ลดลง** จากไตรมาสที่แล้วร้อยละ 36.28 และเมื่อเทียบกับไตรมาสเดียวกันของปีที่ผ่านมา พบว่า**เพิ่มขึ้น** ร้อยละ 16.38 ส่วน**ผู้ลงทะเบียนสมัครงาน** ใน ไตรมาสนี้พบว่า มี จำนวน **1,103 คน** **เพิ่มขึ้น**จากไตรมาสที่แล้ว ร้อยละ **81.71** เทียบกับไตรมาสเดียวกันปีที่ผ่านมา พบว่า**ลดลง** ร้อยละ **45.40** ขณะที่**การบรรจุงาน** ในไตรมาสนี้ มีจำนวน **576 คน** **เพิ่มขึ้น**จากไตรมาสที่แล้ว ร้อยละ **9.51** และเมื่อเทียบกับไตรมาสเดียวกันปีที่ผ่านมา พบว่า **ลดลง**ร้อยละ 2.21

**ตำแหน่งงานว่าง/การสมัครงาน/การบรรจุงาน ไตรมาส 1 ปี 2559 – ไตรมาส 1 ปี 2560**

ที่มา : สำนักงานจัดหางานจังหวัดอุบลราชธานี

สำหรับตำแหน่งงานว่างตามระดับการศึกษาไตรมาสนี้ พบว่านายจ้างหรือสถานประกอบการในจังหวัดมีความต้องการแรงงาน ที่จบการศึกษาระดับมัธยมศึกษามากที่สุด โดยมีจำนวน **184 อัตรา** (ร้อยละ 34.01 ของตำแหน่งงานว่างทั้งหมด)

ส่วนอาชีพที่ได้รับการบรรจุงานสูงสุดคือพนักงานบริการ พนักงานขายในร้านค้า และตลาด จำนวน **190 อัตรา** (ร้อยละ 35.12)

**แรงงานต่างด้าว**

**จำนวนแรงงานต่างด้าวจังหวัดอุบลราชธานี มีจำนวน 3,564 คน รายละเอียด ดังนี้**

1. แรงงานต่างด้าวเข้าเมืองถูกกฎหมายซึ่งได้รับใบอนุญาตทำงานถูกต้อง จำนวน **2,554 ราย** ดังนี้

1.1 ประเภทชั่วคราว (มาตรา 9) จำนวน **283 คน**

12 แรงงานต่างด้าวนำเข้าระหว่างไทยกับคู่ภาคี (MOU) ทั้งหมด **1,354 ราย** โดยแยกเป็นสัญชาติพม่า จำนวน **821 ราย** สัญชาติลาว จำนวน **521 ราย** และ สัญชาติกัมพูชา จำนวน **12 ราย**

1.3 แรงงานต่างด้าว ที่ผ่านการพิสูจน์สัญชาติ และได้รับใบอนุญาตทำงาน จำนวน **917 ราย** แยกเป็นสัญชาติ พม่า จำนวน **26 ราย** สัญชาติลาว **890 ราย** และสัญชาติกัมพูชา **1 ราย**

2. แรงงานต่างด้าวซึ่งเข้ามาหรืออยู่ในราชอาณาจักรโดยไม่ได้รับอนุญาต แต่ได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับออกนอกราชอาณาจักรตามกฎหมายว่าด้วยคนเข้าเมือง จำนวน **1,010 คน** แบ่งเป็น

1. ชนกลุ่มน้อย จำนวน 46 คน

2. แรงงานต่างด้าว 3 สัญชาติ (ประกาศ คสช.ฉบับที่ 70/2557) จำนวน 964 คน

สัญชาติเมียนมา **68 คน** ลาว **762 คน** และ กัมพูชา **134 คน**

**แรงงานไทยในต่างประเทศ**

ในช่วงไตรมาสที่ 1 ปี 2560 **มีผู้แจ้งความประสงค์ไปทำงานต่างประเทศ**กับสำนักงานจัดหางานจังหวัดอุบลราชธานีจำนวน **604 คน** โดยส่วนใหญ่เป็นแรงงานไร้ฝีมือที่จบการศึกษาระดับมัธยมศึกษา จำนวน **335 คน** (ร้อยละ 55.46 ของผู้แจ้งความประสงค์ทั้งหมด) **2)** ระดับประถมศึกษาจำนวน **146 คน** (ร้อยละ 24.17 ของผู้แจ้งความประสงค์ทั้งหมด)

**ส่วนผู้ที่ได้รับอนุญาตให้เดินทางไปทำงานต่างประเทศ**จำแนกตามวิธีการเดินทางพบว่ามีจำนวนทั้งสิ้น **558 คน** หากพิจารณาตามวิธีการเดินทางไปทำงานพบว่า **1)** เดินทางโดยวิธี Re-Entry จำนวน **334 คน** (ร้อยละ 48.83 ของผู้ได้รับอนุญาตทั้งหมด) **2)** วิธีบริษัทจัดหางานจัดส่ง จำนวน **166 คน** (ร้อยละ 24.27) **3)** เดินทางด้วยตนเอง จำนวน **89 คน** (ร้อยละ 13.01) **4)** กรมการจัดหางาน จัดส่ง จำนวน **52 คน** (ร้อยละ 7.60) **5)** นายจ้างพาไปฝึกงาน มีจำนวน **23 คน** (ร้อยละ 3.36) **6)** นายจ้างพาไปทำงาน จำนวน **20 คน** (ร้อยละ 2.92)

**การพัฒนาศักยภาพแรงงาน**

ในไตรมาส 1 ปี 2560 สถาบันพัฒนาฝีมือแรงงาน 7 อุบลราชธานี ได้ดำเนินการฝึกอบรมพัฒนาผู้ใช้ใช้แรงงานในรูปแบบต่างๆ ได้แก่

ผู้รับการฝึกเตรียมเข้าทำงานใน ไตรมาสนี้ จำนวน **211 คน** เพิ่มขึ้นจากไตรมาส ที่แล้ว **ร้อยละ 15.3 2)** การฝึกยกระดับฝีมือแรงงานจำนวน **705 คน** ลดลงจากไตรมาสที่แล้ว ร้อยละ 46.71 **3)** การทดสอบมาตรฐานฝีมือแรงงาน มีผู้เข้ารับการทดสอบ จำนวน **444 คน** ลดลงจากไตรมาสที่แล้ว ร้อยละ 12.77 และ **4)** การฝึกอาชีพเสริมเพื่อส่งเสริมการ มีงานทำ จำนวน **656 คน** เพิ่มขึ้นจากไตรมาสที่แล้ว ร้อยละ 77.30

**1. การฝึกยกระดับฝีมือแรงงานในจังหวัดอุบลราชธานี**

ผู้เข้ารับการฝึกยกระดับฝีมือแรงงาน ในไตรมาสนี้ มีจำนวนทั้งสิ้น **211 คน** หากแบ่งกลุ่มผู้เข้ารับการฝึกยกระดับฝีมือแรงงาน แบ่งเป็น **1)** กลุ่มช่างเครื่องกล จำนวน **93 คน** (คิดเป็น ร้อยละ 44.08 ของผู้เข้ารับการฝึกยกระดับฝีมือแรงงานทั้งหมด) **2)** กลุ่มธุรกิจและบริการ จำนวน  **44 คน** (ร้อยละ 20.85) **3)** กลุ่มช่าง อุตสาหการ จำนวน **37 คน** (ร้อยละ 17.54) **4)** กลุ่มช่างไฟฟ้า อิเล็กทรอนิกส์ คอมพิวเตอร์ จำนวน **28 คน** (ร้อยละ 13.27) **5)** ช่างก่อสร้าง จำนวน **9 คน** (ร้อยละ 4.27)

**2. การยกระดับฝีมือแรงงานในจังหวัดอุบลราชธานี** ผู้เข้ารับการยกระดับฝีมือ จำนวน **705 คน** ผู้ผ่านการทดสอบมาตรฐานฝีมือแรงงาน จำนวน **947** คน โดยกลุ่มอาชีพที่มีผู้เข้ารับการยกระดับมากที่สุด **1)** ธุรกิจและบริการ จำนวน **300 คน** (ร้อยละ 42.55) ผู้ผ่านการทดสอบในกลุ่มนี้ จำนวน **400 คน** (ร้อยละ 42.24 ของผู้ผ่านการทดสอบทั้งหมด) **2)** ช่างเครื่องกล จำนวน **245 คน** (ร้อยละ 34.75) ผู้ผ่านการยกระดับในกลุ่มนี้ จำนวน **293 คน** (ร้อยละ 30.94 ของผู้ผ่านการยกระดับทั้งหมด) **3)** ช่างไฟฟ้า อิเล็กทรอนิกส์ คอมพิวเตอร์ จำนวน **80 คน** (ร้อยละ 11.35 ของผู้เข้ารับการยกระดับทั้งหมด) ผู้ผ่านการยกระดับในกลุ่มนี้ จำนวน **153 คน** (ร้อยละ 16.16) **4)** ช่างอุตสาหการ จำนวน **80 คน** (ร้อยละ 11.35) ผู้ผ่านการยกระดับ จำนวน **101 คน** (ร้อยละ 10.67 ของผู้เข้ารับการยกระดับทั้งหมด)

**3) การทดสอบมาตรฐานฝีมือแรงงาน** ผู้รับการทดสอบมาตรฐานฝีมือแรงงาน จำนวน **444 คน** ผู้ผ่านการทดสอบมาตรฐานฝีมือแรงงาน จำนวน **356** คน โดยกลุ่มอาชีพที่มีผู้เข้ารับการทดสอบมากที่สุด **1)** ช่างไฟฟ้า อิเล็กทรอนิกส์ คอมพิวเตอร์ จำนวน **221 คน** (ร้อยละ 49.78 ของผู้เข้ารับการทดสอบทั้งหมด) ผู้ผ่านการทดสอบในกลุ่มนี้ จำนวน **173 คน** (ร้อยละ 48.60)

**2)** ช่างเครื่องกล จำนวน **94 คน** (ร้อยละ 21.17) ผู้ผ่านการทดสอบในกลุ่มนี้ จำนวน **91 คน** (ร้อยละ 25.56 ของผู้ผ่านการทดสอบทั้งหมด) **3)** ช่างอุตสาหการ จำนวน **91 คน** (ร้อยละ 13.74) ผู้ผ่านการทดสอบ จำนวน **44 คน** (ร้อยละ 12.36 ของผู้เข้ารับการทดสอบทั้งหมด) **4)** ธุรกิจและบริการ จำนวน  **43 คน** (ร้อยละ 9.68) ผู้ผ่านการทดสอบในกลุ่มนี้ จำนวน **28 คน** (ร้อยละ 7.87 ของผู้ผ่านการทดสอบทั้งหมด) **5)** ช่างก่อสร้าง จำนวน **25 คน** (ร้อยละ 5.63) ผู้ผ่านการทดสอบ จำนวน **20 คน** (ร้อยละ 5.62)

**4. การฝึกอาชีพเสริมเพื่อส่งเสริมการมีงานทำในจังหวัดอุบลราชธานี** ผู้เข้ารับการฝึกจำนวน **656 คน** ผู้ผ่านการฝึก จำนวน **643 คน** โดยกลุ่มอาชีพที่เข้ารับการฝึกอาชีพเสริมการมีงานทำมากที่สุด คือ **1)** ช่างอุตสาหกรรมศิลป์ จำนวน **240 คน** (ร้อยละ 36.58 ของผู้เข้ารับการฝึก) ผู้ผ่านการฝึก จำนวน **200 คน** (ร้อยละ 31.10 ของผู้ผ่านการฝึก)  **2)** ช่างก่อสร้าง จำนวน **185 คน** (ร้อยละ 28.20 ของผู้เข้ารับการฝึก) และผู้ผ่านการฝึก จำนวน **232 คน** (ร้อยละ 36.08 ของผู้ผ่านการฝึก) **3)** ธุรกิจและบริการ จำนวน **180 คน** (ร้อยละ 27.44) ผู้ผ่าน การฝึก จำนวน **160 คน** (ร้อยละ 24.88 ของผู้ผ่านการฝึก) **4)** ช่างไฟฟ้า อิเล็กทรอนิกส์ คอมพิวเตอร์ จำนวน **51 คน** (ร้อยละ 7.78) ผู้ผ่านการฝึก จำนวน **51 คน** (ร้อยละ 7.93 ของผู้ผ่านการฝึก)

การฝึกอบรมพัฒนาผู้ใช้แรงงานในรูปแบบต่างๆ บางหลักสูตรเป็นหลักสูตรระยะเวลายาว เช่น 2 เดือน 4 เดือน 6 เดือน ดังนั้นจะมีจำนวน ผู้ผ่านการฝึกอบรมบางคนที่ไม่ผ่านการฝึกอบรมในรอบที่ผ่านมาและมาผ่านในไตรมาสนี้ ดังจะเห็นจาก การฝึกอบรมบางรูปแบบจำนวนผู้เข้ารับการฝึกมีจำนวนน้อยกว่าผู้ผ่าน

**การคุ้มครองแรงงาน**

ข้อมูลของสำนักงานสวัสดิการและคุ้มครองแรงงานจังหวัดอุบลราชธานี มีสถานประกอบกิจการในจังหวัดอุบลราชธานีทั้งหมด จำนวน จำนวน **3,637 แห่ง** มีลูกจ้าง จำนวน **48,721 คน** แยกเป็นเพศชาย จำนวน **27,036 คน** (ร้อยละ 55.49) และเพศหญิง จำนวน **21,685 คน** (ร้อยละ 44.51) โดยในไตรมาสนี้ได้ดำเนินการตรวจสอบสถานประกอบการทั้งสิ้น **162 แห่ง** มีลูกจ้างที่ผ่านการตรวจหรือได้รับการคุ้มครองรวม **3,214 คน** แยกเป็นเพศชาย จำนวน **1,959 คน** (ร้อยละ 60.95 ของลูกจ้างที่ตรวจทั้งหมด) เพศหญิง จำนวน **1,255 คน** (ร้อยละ 39.05 ของลูกจ้างที่ตรวจทั้งหมด) ซึ่งสถานประกอบการที่ผ่านการตรวจส่วนใหญ่เป็นสถานประกอบการขนาดเล็ก คือ มีลูกจ้างไม่เกิน 50 คน จำนวน **149 แห่ง** (ร้อยละ 91.98) ขณะที่สถานประกอบการขนาดใหญ่คือ มีลูกจ้าง 50 คนขึ้นไป ผ่านการตรวจ **13 แห่ง** (ร้อยละ 8.02)

**คน**

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การตรวจความปลอดภัยในการทำงาน**

ในไตรมาส 1 ปี 2560สำนักงานสวัสดิการและคุ้มครองแรงงานจังหวัดอุบลราชธานี มีการตรวจสถานประกอบการ จำนวน **77 แห่ง** ลูกจ้างที่ผ่านการตรวจ จำนวน **2,614 คน** โดยมีสถานประกอบการปฏิบัติไม่ถูกต้อง จำนวน **4 แห่ง** โดยได้ออกคำสั่งให้ดำเนินการแล้ว

**แห่ง**

**ไตรมาส**

ที่มา : สำนักงานสวัสดิการและคุ้มครองแรงงานจังหวัดอุบลราชธานี

**การสวัสดิการ**

ไตรมาส 1 ปี 2560 การส่งเสริมสวัสดิการแรงงาน 2 กิจกรรม **1)** มีการส่งเสริมให้บริการด้านสวัสดิการแรงงานนอกเหนือจาก ที่กฎหมายกำหนด **52 แห่ง** โดยมีลูกจ้างที่เกี่ยวข้อง **1,550 คน** **2)** ส่งเสริมความรู้เกี่ยวกับสวัสดิการแรงงานให้แก่นายจ้าง จำนวน **52 ราย** ลูกจ้างที่เกี่ยวข้อง **1,550 คน**

**การประกันสังคม**

ด้านการประกันสังคมเป็นอีกภารกิจหนึ่งของกระทรวงแรงงาน โดยในระดับจังหวัดมีสำนักงานประกันสังคมจังหวัดอุบลราชธานี โดย มีจุดมุ่งหมายเพื่อดูแลผู้ใช้แรงงานเพื่อให้มีคุณภาพชีวิตที่ดีขึ้นและมีหลักประกันชีวิตที่มั่นคง ทั้งในยามปกติ เจ็บป่วย ทุพพลภาพ หรือเสียชีวิต โดยดำเนินการภายใต้แนวคิดการเฉลี่ยทุกข์เฉลี่ยสุข ซึ่งจากข้อมูล ณ เดือน**มีนาคม 2560** พบว่ามีสถานประกอบการที่ขึ้นทะเบียนประกันสังคมทั้งสิ้น จำนวน **3,730 แห่ง** ผู้ประกันตนทั้งสิ้น **71,551 คน** โดยส่วนใหญ่เป็นสถานประกอบการที่มีลูกจ้างน้อยกว่า **20 คน** จำนวน **3,109 แห่ง** คิดเป็น ร้อยละ 83.35 ของสถานประกอบการทั้งหมด

ปัจจุบันจังหวัดอุบลราชธานี มีสถานพยาบาลในสังกัดกองทุนประกันสังคม จำนวน **4 แห่ง** แยกเป็น สถานพยาบาลของรัฐบาล จำนวน 3 แห่ง ได้แก่ โรงพยาบาลสรรพสิทธิประสงค์ โรงพยาบาลค่ายสรรพสิทธิประสงค์ และโรงพยาบาลวารินชำราบ จำนวนผู้ประกันตน **64,277 คน** และ สถานพยาบาลเอกชน 1 แห่ง คือ โรงพยาบาลราชเวช มีผู้ประกันตนจำนวน **7,133 คน**

**สถานประกอบการ/นายจ้าง ที่อยู่ในระบบประกันสังคม**

1. กองทุนประกันสังคม จำนวน 3,730 แห่ง

2. กองทุนเงินทดแทน จำนวน 2,725 แห่ง

**การขอรับประโยชน์กองทุนประกันสังคม**

ในไตรมาสนี้ มีผู้ประกันตนขอรับสิทธิประโยชน์จากกองทุนประกันสังคม จำแนกตามประเภทของประโยชน์ทดแทน มี 7 กรณีได้แก่ เจ็บป่วย คลอดบุตร ทุพพลภาพ เสียชีวิต สงเคราะห์บุตร ชราภาพ และว่างงาน พบว่าจำนวนผู้ขอรับประโยชน์มีจำนวนทั้งสิ้น **27,309 ราย** จำนวนเงิน **51.35 ล้านบาท** โดยเป็นกรณีสงเคราะห์บุตรมากที่สุด **21,777 ราย**

**การขอรับประโยชน์กองทุนเงินทดแทน**

ค่ารักษาพยาบาล จำนวน **37 ราย** จำนวนเงิน **440,039.88 บาท**

จังหวัดอุบลราชธานีมีผู้ประกันตนทั้งหมด **157,027 ราย** แบ่งเป็น

**1)** กองทุนประกันสังคม จำนวน **111,907 ราย**

**1.1** ผู้ประกันตน ม.33 จำนวน **71,551 ราย**

**1.2** ผู้ประกันตน ม.39 จำนวน **11,715 ราย**

**1.3** ผู้ประกันตน ม.40 จำนวน **28,641 ราย**

**2)** กองทุนเงินทดแทน

จำนวน **45,120 ราย**

**การรับชำระเงิน ของกองทุน**

1) กองทุนประกันสังคม จำนวนเงินรับชำระ **22,136,549.28 บาท**

2) กองทุนเงินทดแทน จำนวนเงิน ที่รับชำระ **9,509,803.52 บาท**

การขยายความคุ้มครองประกันสังคมสู่แรงงานนอกระบบ (ม.40)

ณ วันที่ 31 มีนาคม 2560 มีการขยายความคุ้มครองประกันสังคมสู่แรงงานนอกระบบ จำนวน **28,641 ราย** (สาขาอุบลราชธานี จำนวน 26,059 ราย , สาขาเดชอุดม 2,582 ราย)